|  |  |
| --- | --- |
| Hr-grb mali | |
| REPUBLIKA HRVATSKA | |
| SPLITSKO-DALMATINSKA ŽUPANIJA | |
| GrbGrad_mali | **GRAD SINJ**  GRADONAČELNIK |
| Klasa: | 350-01/20-01/28 |
| Ur.broj: | 2181-8-03-23-18 |
| Sinj, | 19. srpnja 2023. godine |

Temeljem članka 64. stavak 1. Zakona o zaštiti okoliša („NN“ br. 80/13, 153/13, 75/15,12/18, 118/18), članka 29. stavka 2. Uredbe o strateškoj procjeni strategije, plana i programa na okoliš („NN“ 3/17), te članka 52. Statuta Grada Sinja („Službeni glasnik Grada Sinja“ br. 2/21), Gradonačelnik Grada Sinja, donosi:

ODLUKU

o započinjanju postupka ocjene o potrebi strateške procjene utjecaja na okoliš Urbanističkog plana uređenja ex Dalmatinka sjever

Članak 1.

Ovom Odlukom o započinjanju postupka ocjene o potrebi strateške procjene utjecaja na okoliš Urbanističkog plana uređenja ex Dalmatinka sjever (u daljnjem tekstu: **Odluka**), koja je u skladu s Mišljenjem Upravnog odjela za zaštitu okoliša, komunalne poslove, infrastrukturu i investicije Splitsko-dalmatinske županije (KLASA:351-02/23-04/92, UR.BR.: 2181/1-10/07-23-2, od 17.7.2023.), pokreće se postupak Ocjene o potrebi strateške procjene utjecaja na okoliš (u daljnjem tekstu: **Ocjena**) za Urbanistički plan uređenja ex Dalmatinka sjever (u daljnjem tekstu: **Plan**).

U okviru postupka Ocjene, sukladno članku 26. stavku 1. Zakona o zaštiti prirode („NN“ 80/13, 15/18, 14/19, 127/19), obavlja se prethodna ocjena prihvatljivosti Plana za ekološku mrežu.

Članak 2.

Nositelj izrade Plana i tijelo nadležno za provođenje postupka Ocjene je Upravni odjel za imovinu i prostorno uređenje Grada Sinja.

Članak 3.

Razlog za izradu i donošenje Plana je uređenje područja mješovite namjene, pretežito stambene (M1) i pretežito poslovne (M2). Planom je potrebno odrediti planirane čestice za izgradnju, infrastrukturu i prateće sadržaje.

Članak 4.

U sklopu izrade Plana potrebno je ostvariti sljedeće ciljeve:

-omogućavanje korištenja prostora provedbom plana u skladu sa važećim zakonima i propisima.

Članak 5.

Obuhvat Plana je određen Generalnim urbanističkim planom Grada Sinja („Službeni glasnik Grada Sinja“ broj 2/07, 1/09, vjerodostojno tumačenje 9/10, ispravak greške 6/12, 6/16 i 6/18, 8/23).

Članak 6.

U postupku Ocjene će se provesti radnje sukladno odredbama Zakona o zaštiti okoliša („NN“ br. 80/13, 153/13, 75/15,12/18, 118/18), Uredbe o strateškoj procjeni strategije, plana i programa na okoliš („NN“ 3/17), Zakona o zaštiti prirode („NN“ 80/13, 15/18, 14/19, 127/19) i odredbama posebnih propisa iz područja iz kojeg se Plan donosi.

Radnje će se provesti sljedećim redoslijedom:

1. Grad Sinj, sukladno odredbi iz članka 29. Uredbe o strateškoj procjeni utjecaja strategije, plana i programa na okoliš, započinje postupak Ocjene donošenjem ove Odluke.

2. Grad Sinj prikuplja mišljenja tijela i/ili osoba određenih posebnim propisima o potrebi strateške procjene za izradu Plana, sukladno članku 29. stavku 6. Uredbe o strateškoj procjeni utjecaja strategije, plana i programa na okoliš.

3. Na temelju kriterija za utvrđivanje vjerojatno značajnog utjecaja, tijela i/ili osobe daju mišljenje u roku od 30 dana od dana zaprimanja zahtjeva za dostavu mišljenja.

4. U okviru postupka Ocjene, poseban zahtjev koji se dodatno temelji na odredbama članka 46. stavku 2. te članku 48. stavku 3., 10 i 11. Zakona o zaštiti prirode, dostavit će se Upravnom odjelu za zaštitu okoliša, komunalne poslove, infrastrukturu i investicije SDŽ radi provedbe postupka prethodne ocjene prihvatljivosti za ekološku mrežu.

Zahtjev priprema Grad Sinj u suradnji s Upravnim odjelom za zaštitu okoliša, komunalne poslove, infrastrukturu i investicije Splitsko-dalmatinske županije.

5. Prije donošenja odluke u postupku ocjene o potrebi strateške procjene, Grad Sinj je dužan o provedenom postupku Ocjene pribaviti mišljenje Upravnog odjela za zaštitu okoliša, komunalne poslove, infrastrukturu i investicije Splitsko-dalmatinske županije pri čemu je dužan dostaviti prijedlog odluke u postupku ocjene o potrebi strateške procjene i cjelovitu dokumentaciju iz postupka Ocjene.

6. Odluka kojom se utvrđuje o obvezi provedbe strateške procjene utjecaja na okoliš sadrži osobito razloge sukladno kriterijima iz Priloga III. Uredbe o strateškoj procjeni strategije, plana i programa na okoliš, zbog kojih je utvrđena potreba ili nepotrebnost provedbe postupka strateške procjene.

7. O odluci iz točke 6. Grad Sinj informira javnost sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša („NN“ br. 64/08).

Članak 7.

U postupku Ocjene prema ovoj Odluci sudjelovat će sljedeća javnopravna tijela i/ili osobe:

- HRVATSKE VODE, Vodnogospodarski odjel za slivove južnog Jadrana, 21 000 SPLIT,

Vukovarska 35

- HRVATSKE ŠUME d.o.o., Uprava šuma Podružnica Split, 21 000 SPLIT, Ul. kralja Zvonimira 35/II

- RH – MINISTARSTVO KULTURE I MEDIJA, Uprava za zaštitu kulturne baštine, Konzervatorski odjel Split, 21 000 SPLIT, Porinova 2

- HRVATSKE CESTE d.o.o., Vončinina 3, 10 000 Zagreb

- ŽUPANIJSKA UPRAVA ZA CESTE, 21 000 SPLIT, Ruđera Boškovića 22

- SPLITSKO-DALMATINSKA ŽUPANIJA, Javna ustanova Zavod za prostorno uređenje,

21 000 SPLIT, Bihaćka 1/III

- SPLITSKO-DALMATINSKA ŽUPANIJA, Upravni odjel za gospodarstvo, EU fondove i poljoprivredu, 21 000 Split, Domovinskog rata 2,

- SPLITSKO-DALMATINSKA ŽUPANIJA, Upravni odjel za zaštitu okoliša, komunalne poslove, infrastrukturu i investicije, 21 000 Split, Domovinskog rata 2,

- KOMUNALNO PODUZEĆE VODOVOD I ODVODNJA d.o.o., Ulica 126. brigade HV 13, 21230 Sinj

- KOMUNALNO PODUZEĆE ČISTOĆA CETINSKE KRAJINE d.o.o., Ulica 126. brigade HV 13, 21230 Sinj

Članak 8.

Grad Sinj će o ovoj Odluci informirati javnost, sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša.

Članak 9.

Ova Odluka stupa na snagu danom donošenja i objavit će se u „Službenom glasniku Grada Sinja“.

Gradonačelnik

Miro Bulj, v.r.